**20**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) ter 262. člena Zakona o urejanju prostora (Uradni list RS št. 199/21 in [18/23](http://www.uradni-list.si/1/objava.jsp?sop=2023-01-0348) - ZDU-1O) je Mestni svet Mestne občine Nova Gorica na seji dne \_\_\_\_\_\_\_\_\_\_\_ sprejel naslednji

S K L E P

1.

S tem sklepom se ukine status javnega dobra na nepremičninah:

* parc. št. 7817/1, 7824 in 7876, vse k.o. 2335 Dornberk,
* parc. št. 708/1 in 708/2, obe k.o. 2319 Bukovica.

2.

Uprava Mestne občine Nova Gorica izda odločbo o ukinitvi statusa grajenega javnega dobra na nepremičninah, navedenih v 1. točki tega sklepa.

3.

Ta sklep velja takoj in se objavi na spletni strani Mestne občine Nova Gorica.

Številka: 4783-2/2023

Nova Gorica, dne

 Samo Turel

 ŽUPAN

Številka: 4783-2/2023-15

Nova Gorica, dne 6. septembra 2023

O B R A Z L O Ž I T E V

Zakon o urejanju prostora (Uradni list RS, št. 199/21 in [18/23](http://www.uradni-list.si/1/objava.jsp?sop=2023-01-0348) – ZDU-1O, v nadaljevanju: ZUreP-3) v 262. členu določa, da status grajenega javnega dobra preneha, če je zemljišče, objekt ali njegov del v celoti uničen in ga ni mogoče obnoviti, zaradi česar je onemogočena njegova splošna raba oz. če se uredi zemljišče, zgradi drugi objekt ali njegov del z enakim namenom splošne rabe, zaradi česar se lahko odvzame status na prvotnem javnem dobrem. Za odvzem statusa grajenega javnega dobra se smiselno uporabljajo določbe 260. člena ZUreP-3, in sicer nepremičnina ta status izgubi z ugotovitveno odločbo, ki jo na podlagi sklepa občinskega sveta po uradni dolžnosti izda občinska uprava. Predlog za ukinitev statusa grajenega javnega dobra poda župan.

Nepremičnine s parc. št. 7817/1, 7824 in 7876, vse k.o. 2335 Dornberk, so v zemljiški knjigi vknjižene kot last Mestne občine Nova Gorica z zaznambo javnega dobra. Vsa tri zemljišča so v naravi poljske in gozdne poti ter ležijo izven meja Mestne občine Nova Gorica. Zemljišča nimajo lastnosti javne površine, opravljajo pa funkcijo prometne povezave v prostoru in še vedno služijo javnemu interesu.

**Priloga 1: Slikovno gradivo**

Nepremičnini s parc. št. 708/1 in 708/2, obe k.o. 2319 Bukovica, sta v zemljiški knjigi vknjiženi kot javno dobro v lasti Mestne občine Nova Gorica. Zemljišče s parc. št. 708/1 v naravi predstavlja nekategorizirano cesto ob krožišču pred Renčami, zemljišče s parc. št. 708/2, pa je v naravi obcestni pas ob lokalni cesti z oznako LC 284391, odsek Bukovica – Renče. Obe zemljišči ležita izven meja Mestne občine Nova Gorica. Zemljišči opravljata funkcijo prometne povezave v prostoru in še vedno služita javnemu interesu.

**Priloga 2: Slikovno gradivo**

V 1. členu Sklepa III o delitvi premoženja med Mestno občino Nova Gorica in Občino Renče – Vogrsko(Uradni list RS, 80/11), je določeno, da nepremično premoženje, grajeno javno dobro in javna infrastruktura, kot izhaja iz stanja na dan 31. 12. 2006, pripadejo občini, na območju katere ležijo (v nadaljevanju: po legi).

Občina Renče-Vogrsko in MONG sta skladno z delilno bilanco (Sklep III) dne 4.3.2013 sklenili sporazum o razdelitvi premoženja, s katerim sta uredili medsebojne pravice in obveznosti s prenosom lastništva nepremičnin.

Izkazalo se je, da predmetna zemljišča doslej še niso bila prenesena na Občino Renče-Vogrsko. Glede na to, da vsa predmetna zemljišča imajo status javnega dobra, je potrebno ta status pred prenosom lastništva ukiniti , saj sicer prenos zemljišč zaradi pogojev zemljiške knjige ni mogoč.

**V skladu s Statutom Mestne občine Nova Gorica je za sprejetje sklepa o ukinitvi javnega dobra pristojen Mestni svet Mestne občine Nova Gorica, zato predlagamo, da predloženi sklep obravnava in sprejme.**

Mija Vules Samo Turel

Višji svetovalec za premoženjske zadeve ŽUPAN

Tjaša Harej Pavlica

Vodja službe za premoženjske zadeve

PRILOGA:

* PISO izris 2x